
	1.
	Noteikumu projekts
1. Noteikumi nosaka:
	Iebildums
LTRK ieskatā noteikumos nekur nav aprakstīts, kas jānorāda uz cenu zīmes, ja uz produkta ir attēlotas vairākas ražotāja valstis.
 
Piedāvātā redakcija
-
	Krišs Zvirbulis (LTRK)

	2.
	Noteikumu projekts
7. Ja informācija par valsti, kurā ražots pārtikas produkts, pārtikas produkta marķējumā vai pavaddokumentos, vai preces piegādātāja citā veidā sniegtajā informācijā nav pieejama, norādāma atzīme "Valsts: nav ziņu".
	Iebildums
Attiecībā par noteikumu projekta 7. punktu, LTRK neatbalsta noteikumu projekta tekstā ietverto "Valsts: nav ziņu", jo šis ir pārāk garš teksts mazajām cenu zīmēm. Šādas frāzes ieviešana prasa tehniskus sistēmas uzlabojumus, un izmaiņas nav ieviešamas līdz noteikumu spēkā stāšanās laikam.  Atzīmi "Valsts: nav ziņu", iesakām svītrot, jo vidusmēra patērētājam var rasties priekštats, ka tirgotājs nepārzina preces, kuras tas piedāvā pircējam. 
 
Piedāvātā redakcija
LTRK aicina minēto aizstāt ar: "ES/ārpus ES".
	Krišs Zvirbulis (LTRK)

	3.
	Noteikumu projekts
8. Ja veido rakstveida norādi par valsti, kurā ražots pārtikas produkts, norāda oficiālo vai tradicionālo valsts nosaukumu latviešu valodā.
	Iebildums
LTRK rosina noteikumu projekta 8. punktu papildināt ar iespēju norādē izmantot valstu kodus atbilstoši ISO 3166-1 standartam. Valstu kodi ir patērētājiem labāk zināmi, salīdzinot ar valstu karogiem, tādēļ nav pamata uzskatīt, ka kodu izmantošana nenodrošinās pietiekamu informāciju patērētājam. Tādējādi, ja grozījumu Pārtikas aprites likumā mērķi var sasniegt norādot karogu attēlus, tad kodu norādes var par labākā veidā sasniegt likuma mērķi.
 
Piedāvātā redakcija
-
	Krišs Zvirbulis (LTRK)

	4.
	Noteikumu projekts
9. Norāde par valsti, kurā ražots pārtikas produkts, ir novietota labi redzamā vietā, ir skaidri saskatāma un salasāma.
	Iebildums
LTRK vērš ministrijas uzmanību, ka mazajās tirdzniecības vietās, kur tirgo preci aiz letes, noteikumu projektu šādā redakcijā nevarēs izpildīt, tāpēc LTRK aicina 9. punktu izteikt šādā redakcijā: “Norāde par valsti, kurā ražots pārtikas produkts, ir novietota redzamā vietā”.
 
Piedāvātā redakcija
-
	Krišs Zvirbulis (LTRK)

	5.
	Noteikumu projekts
10.1. puse no pārdošanas cenas norādes augstuma, bet var nepārsniegt vienu centimetru, ja cenu zīmes izmērs ir mazāks par A4 formātu;
	Iebildums
Attiecībā par noteikumu projekta 10.1. punktu, ņemot vērā, ka cenu zīmes ir atšķirīgas savos izmēros dažādos mazumtirdzniecības veikalos, LTRK ieskatā izcelsmes valsts uzraksta izmēru var norādīt vismaz 30% lielumā no pārdošanas cenas izmēra. Ieviešot noteikumu projektā ietverto prasību, mazā izmēra cenu zīmēs, vizuāli galvenā informācija būs izcelsmes valsts, nevis produkta nosaukums, cena un mērvienības cena un depozīta maksa, kā to nosaka MK noteikumi Nr. 178 (https://likumi.lv/ta/id/24543-kartiba-kada-noradamas-precu-un-pakalpojumu-cenas), kas arī ir būtiska informācija pircējam. LTRK vērš ministrijas uzmanību, ka viena izmēra cenu zīmēs ir jāvar norādīt, piemēram, tādas valstis kā Ķīna, Kuba un Apvienotie Arābu Emirāti, līdz ar to mazumtirgotājam ir jādod zināma izvēles brīvība normu izpildē. Turklāt prasības nodrošināšana plauktu elektroniskajās cenu zīmēs ir tehniski praktiski neiespējama.
Cenu zīmēs pārveidošana uz lielāku formātu LTRK ieskatā nav risinājums, jo, piemēram, lauku veikalu pamata uzdevums ir nodrošināt pircēju ar visu nepieciešamo sortimentu. Tas nozīmē, ka daļai veikalu plaukti ir ar lielu sortimentu un jau esošās cenu zīmes prasītos mazāka formāta. Esošā noteikumu projekta redakcija rada risku, ka tiks samazināts sortiments, lai cenu zīmēs atspoguļotu ražotāja valsti.
 
Piedāvātā redakcija
-
	Krišs Zvirbulis (LTRK)

	6.
	Noteikumu projekts
12. Noteikumus piemēro no 2024. gada 1. septembra.
	Iebildums
Ņemot vērā, ka Pārtikas aprites uzraudzības likuma 13.1pantā  norādītie noteikumi nav apstiprināti līdz likuma pārejas noteikumu 32. punkta noliktajam termiņam - 31.05.2024. un  ka cenu zīmes noformēšanai atbilstoši jaunajām prasībām būs vajadzīgs laiks (kas, turklāt, sakrīt ar atvaļinājumu sezonu) ir nepieciešams faktisks pārejas perioda pagarinājums, lai nebūtu situācija, kad atbildīgā iestādes kādu sāk sodīt uzreiz pēc 01.09.2024.
 
Piedāvātā redakcija
-
	Krišs Zvirbulis (LTRK)



